ગીર સોમનાથ જિલ્લાનાં ગીરગઢડામાં આવેલ બોડીદર ગામથી અડવી ગામનાં રસ્તાનું કામ ચાલુ છે જ્યારે બે તાલુકાને જોડતા માર્ગનું કામ કોન્ટ્રાકટરનાં કહેવા મુજબ હજુ મંજુર થયેલ નથી ત્યારે બોડીદર ગામનાં સરપંચ દ્વારા બે ગામોને જોડતા નોનપ્લાન રસ્તા બનાવવાની સરકારની કામગીરીને આવકારતા પંચાયતનાં નાયબ કાર્યપાલક ઈજનેરને લેખીત પત્ર પાઠવીને આ કામગીરી અધવચ્ચે અટકે નહીં તે જોવા અરજ કરી છે અને સળંગ રોડ બને તોજ લોકોને આ રસ્તો ઉપયોગી થઈ શકે અને આ બાબતે તંત્ર દ્વારા કામગીરી સત્વરે હાથ પર નહીં લેવાય તો ગાંધી ચીંઘ્યા માર્ગે આંદોલન કરી રસ્તાની કામગીરી અટકાવવાની ચીમકી ઉચ્ચારી છે અને આ મામલે ઉચ્ચસ્તરે પણ સરપંચ બી. આર. વાળાએ લેખીતમાં રજુઆત કરી છે.